ธปท.ลงนามทวิภาคีญี่ปุ่นหนุนเงินเยน
แบงก์ชาติลงนามความตกลงทวิภาคีกับคลังญี่ปุ่น หนุน ผู้ประกอบการทำธุรกรรมแลกเปลี่ยนโดยตรงไม่ผ่านดอลลาร์สหรัฐ
25 ก.ค. 2561

แบงก์ชาติลงนามความตกลงทวิภาคีกับคลังญี่ปุ่น หนุน ผู้ประกอบการทำธุรกรรมแลกเปลี่ยนโดยตรงไม่ผ่านดอลลาร์สหรัฐ
นางจันทวรรณ สุจริตกุล ผู้ช่วย ผู้ว่าการ สายยุทธศาสตร์และความสัมพันธ์องค์กร ธนาคารแห่งประเทศ ไทย (ธปท.) เปิดเผยว่า ธนาคาร แห่งประเทศไทยได้ลงนามในความตกลงทวิภาคีว่าด้วยการแลกเปลี่ยนเงินตราต่างประเทศ (Bilateral Swap Agreement : BSA) ฉบับปรับปรุงกับธนาคารกลางญี่ปุ่น สาระสำคัญการขยายสัดส่วนวงเงินการทำธุรกรรม ที่ไม่เชื่อมโยงกับความช่วยเหลือของ กองทุนการเงินระหว่างประเทศ จากเดิม 30% หรือ 900 ล้านดอลลาร์สหรัฐ เป็น 40% หรือ 1,200 ล้านดอลลาร์ โดยที่วงเงินรวมสูงสุดยังคงเดิมอยู่ที่ 3,000 ล้านดอลลาร์
นอกจากนี้ ธปท.ยังได้ร่วมมือกับทางการญี่ปุ่นส่งเสริมให้ธนาคารพาณิชย์มีการกำหนดอัตราแลกเปลี่ยนเงินบาทต่อเงินเยนโดยตรง และ ทำธุรกรรมแลกเปลี่ยนเงินกันโดย ไม่ผ่านเงินดอลลาร์เพื่อส่งเสริมการ ใช้เงินสกุลท้องถิ่นในการชำระธุรกรรมการค้า การลงทุนระหว่างประเทศ โดยปัจจุบันมีธนาคารสนใจเข้าร่วมกำหนดอัตราแลกเปลี่ยนเงินบาทและเงินเยนโดยตรง 10 แห่ง และใน วันที่ 29 ก.ค. บริษัท Reuters จะเปิดให้ธนาคารมีการซื้อขายเงินบาทแลกกับผู้ประกอบการได้